ศูนย์เรื่องราวร้องทุกข์ ได้รับการประสานผ่านระบบการจัดการเรื่องราวร้องทุกข์ สำนักงานปลัดสำนักนายกรัฐมนตรี ทำเนียบรัฐบาล รหัสเรื่อง นร02660029813
ขอให้ตรวจสอบการปลูกสร้างบ้านโดยไม่ได้รับอนุญาตแบบแปลนการก่อสร้างที่ถูกต้องตามกฎหมาย บริเวณ หมู่บ้านเอเวอร์กรีน ถนนกาญจนาภิเษก แขวงบางแคเหนือ เขตบางแค กรุงเทพมหานคร จุดสังเกต อยู่ใกล้กับห้างสรรพสินค้าเดอะมอลล์บางแค เนื่องจากผู้ร้องแจ้งว่าหมู่บ้านดังกล่าว มีลักษณะเป็นบ้านเดี่ยว มีเนื้อที่ 100 เปอร์เซ็นต์ แบ่งเป็นเนื้อที่ก่อสร้างบ้านเป็นพื้นที่ใช้สอยไป 70 เปอร์เซ็นต์ ส่วนอีก 30 เปอร์เซ็นต์ เป็นพื้นที่โล่ง ซึ่งในหมู่บ้านดังกล่าว พบว่าจะมีบุคคลที่อาศัยอยู่บ้านเลขที่......อาศัยอยู่เป็นครอบครัว (ไม่ทราบรายละเอียดที่แน่ชัด) ใช้พื้นที่ส่วนที่เหลือ 30 เปอร์เซ็นต์ ก่อสร้างบ้านหลังที่ 2 ของตนเอง ลักษณะบ้านที่สร้างเป็นบ้าน 2 ชั้น ใช้เหล็กเป็นโครงสร้าง มองดูแล้วคล้ายตึกแถว (ตามผู้ร้องแจ้ง) ซึ่งการสร้างบ้านนั้น ผู้ร้องทราบว่าไม่ได้รับอนุญาตจากทางหน่วยงานที่เกี่ยวข้อง ปัจจุบันกำลังก่อสร้างชั้นที่ 2 โดยในขณะที่มีการก่อสร้างนั้น พบว่ามีการนำวัสดุก่อสร้าง อาทิ ดิน หิน มากองหน้าบ้าน ทำให้กีดขวางการจราจรเข้าออกบ้านของประชาชนในพื้นที่ใกล้เคียง และยังทำให้บดบังทัศนียภาพบ้านเรือนของประชาชนที่อาศัยในพื้นที่ด้วย ส่งผลให้ได้รับความเดือดร้อนเป็นอย่างมาก ประกอบกับในหมู่บ้านยังไม่มีนิติหมู่บ้าน เพื่อดูแลหรือแก้ไขปัญหาต่างๆ ประสบปัญหามาเป็นระยะเวลาประมาณ 3 เดือนแล้ว (ผู้ร้องประสงค์ปกปิดชื่อ-นามสกุลและหมายเลขโทรศัพท์) 
//หมายเหตุ ปักหมุดที่สำนักงานเขตเพราะไม่สามารถปักละติจูด ลองติจูดที่ชัดเจนได้ กรุณาอ่านรายละเอียดสถานที่จากรายละเอียดการแจ้งเป็นหลัก
//ศูนย์ฯ ประสานมาเพื่อตรวจสอบและดำเนินการและโปรดพิจารณาให้ความคุ้มครองผู้ร้องและผู้เกี่ยวข้องอย่าให้ต้องรับภัยหรือความไม่ชอบธรรมอันเนื่องมาจากการร้องเรียนการเป็นพยาน หรือการให้ข้อมูลนั้น #ศรท #ศรท1111
#1555 #citydata